Крајпуташ Илији Стевановићу у Брђанима
Крајпуташ Илији Стевановићу у Брђанима (Oпштина Горњи Милановац) подигао је Јаков Глишић свом слуги Илији Стевановићу родом из Крчимира у Нишком округу, који је 1876. године погинуо на планини Вујан.

Крајпуташ је био постављен на старој деоници пута кроз Брђане, у близини старог каменог моста (сада испод надвожњака на Ибарској магистрали). Заједно је са спомеником Крсти Топаловићу накнадно је пренет и постављен у двориште куће у којој је некада била крчма Милоја Јевтовића.

Опис споменика 
Крајпуташ је облика квадра, нешто скромнијих димензија: 95х26х24 -{cm}-. Врх споменика делимично је окрњен. С предње стране уклесан је крст који у доњем делу формира рам, а на полеђини лепо стилизован двоструки крст са постољем. На бочним странама нема орнаментике ни симбола.

Епитаф 
На предњој страни споменика, удубљеном пољу, лепим, читким словима, уклесан је текст:

 ОВАЈ СП
 МЕН ПО
 КАЗУЈЕ
 ИЛИЕ СТЕ
 ВАНОVIЋ
 ИЗ КРЧИМ
 ИРА ОКР.
 НИШКОГ.
 ПОЖИVI35 Г. АПО
 ГИБЕ У П
 ЛАНИНИ
 У ВУЈНУ
 У 1876 Г
 ОВАЈ СПО

Текст се наставља на левој бочној страни:

 УДАРИ
 МУ СТА
 РА ОЦ
 ЈАКОВ
 ГЛИШИЋ
 ИЗБРЂ
 АНА

Референце

Литература 
 
 
 Радичевић Бранко В, Плава линија живота: српски сеоски споменици и крајпуташи, „Савремена школа” Београд, 1961.
 Глишић др Миломир В, Брђани, Библиотека „Хронике села” бр. 97, Одбор за проучавање села САНУ Београд, Горњи Милановац, 1997.
 Дудић Никола. Стара гробља и народни белези у Србији, Републички завод за заштиту споменика културе Београд, Посебна издања 13, „Просвета” Београд. 
 Николић Радојко, Каменоресци народног образа: каменорезаштво и каменоресци западне Србије, „Литопапир” Чачак 1998.
 Савовић Саша, Срце у камену: крајпуташи и усамљени надгробници рудничко-таковског краја, „Службени гласник” Београд; Музеј рудничко-таковског краја Горњи Милановац, 2009. .  
 Глишић др Миломир В. Родослови фамилија и породица села Брђани, ауторско издање, Горњи Милановац. 

Споменици општине Горњи Милановац
Крајпуташи у Србији